עזרה ראשונה פסיכולוגית

עזרה ראשונה פסיכולוגית היא התערבות נפוצה המועברת מיד לאחר חשיפה לאירוע טראומתי.<ref name=":0"></ref> מטרת ההתערבות להפחית מצוקה מיידית ולצמצם את הסיכון לפיתוח הפרעות נפשיות בעתיד.<ref name=":0" />

== היסטוריה ==
התוכניות הראשונות לעזרה נפשית לאחר טראומה החלו בתגובה למצוקה הפסיכולוגית של חיילים במלחמת העולם השנייה.<ref name=":1" />

בתחילת המאה התכנית הנפוצה לעזרה ראשונה פסיכולוגית הייתה דיבוב פסיכולוגי .<ref name=":36"></ref> לפי שיטה זו, הנפגע התבקש לספר מה עבר עליו ולבטא את רגשותיו ביחס לאירוע. שיטת טיפול זו התבצעה גם בישראל בתחילת שנות ה־2000, בין השאר דרך המוסד לביטוח לאומי.<ref name=":36" /><ref name=":3"></ref> למרות הפופולריות של השיטה, התברר שהיא אינה מועילה,<ref name=":4"></ref><ref name=":5"></ref> ויכולה אף להזיק.<ref name=":37"></ref> בשנת 2014 האגודה האמריקנית לפסיכולוגיה פרסמה מסמך המלצה בו נכתב שדיבוב אינו שיטה טיפולית מועילה, וייתכן שהיא מזיקה.<ref name=":6"></ref>

לאחר פיגועי 11 בספטמבר בארצות הברית, עלתה המודעות לפתח תחליף לדיבוב פסיכולוגי, דבר זה הוביל לגדילה ניכרת בשימוש בתוכניות לעזרה ראשונה פסיכולוגית.<ref name=":1" /> התפוצה הנרחבת של התוכניות הייתה קשורה לפשטותם, להתאמתם למצבים שונים, וליכולת ללמד אותם בקלות גם להדיוטות.<ref name=":1" />

== מאפיינים ==
למרות שקיימות כמה תוכניות התערבות שונות לעזרה ראשונה פסיכולוגית, יש להם כמה מאפיינים משותפים. הם כוללים בדרך-כלל הערכת המצב של האדם, הקשבה לא שיפוטית, מתן מידע, ניחום, תמיכה פרקטית והפניה לשירותים נוספים במידת הצורך.<ref name=":0" /><ref name=":1"></ref> ניתן לשייך את מרכיבי הטיפול לארבעה מתוך חמשת גורמי החוסן של סטיבן הובפול.<ref name=":1" /> המרכיב החמישי של תקווה אינו נמצא בשימוש נפוץ.
* ביטחון
* רוגע
* חוללות עצמית
* קשר

== תוכניות בעולם ==
=== דיבוב פסיכולוגי ===
בעבר, נהוג היה לבצע פגישה טיפולית עם אדם שעבר טראומה בימים האחרונים ולבקש ממנו לספר מה עבר עליו ולבטא את רגשותיו ביחס לאירוע. טיפול כזה נקרא דיבוב פסיכולוגי ,<ref name=":36" /> והוא יכול להתבצע באופן פרטני או קבוצתי. שיטת טיפול זו התבצעה גם בישראל בתחילת שנות ה־2000, בין השאר דרך המוסד לביטוח לאומי.<ref name=":36" /><ref name=":3" /> למרות הפופולריות של השיטה, התברר שהיא אינה מועילה,<ref name=":4" /><ref name=":5" /> ויכולה אף להזיק.<ref name=":37" /> סקירה של ספריית קוקרן מצאה שדיבוב פסיכולוגי לא מונע התפתחות של פוסט־טראומה, הפרעות נפשיות, חרדה או דיכאון.<ref name=":37" /> אחד המחקרים אף מצא שמי שעבר טיפול כזה היה בסיכון מוגבר של פי 2.5 לפתח פוסט־טראומה לאחר שנה.<ref name=":37" /> הטענה היא שלמרות שמטופלים יכולים לחוש הקלה לאחר תהליך הדיבוב, הוא עלול לפגוע בתהליך ההחלמה הטבעי המתרחש לאחר חשיפה לטראומה. מסיבות אלה, האגודה האמריקנית לפסיכולוגיה פרסמה מסמך המלצה בו נכתב שדיבוב אינו שיטה טיפולית מועילה, וייתכן שהיא מזיקה.<ref name=":6" />

=== תוכניות נוספות ===
* Mental Health First Aid - תוכנית שפותחה באוסטרליה בשנת 2001. מטרתה לשפר את האוריינות לבריאות נפשית ולפתח מיומנויות עזרה. השיטה נועדה להגביר את הביטחון בקרב נותני תמיכה למי שמפתחים קשיים נפשיים, והיא מיועדת לכלל הציבור.<ref name=":2"></ref>
* RAPID Psychological First Aid - תוכנית שפותחה בארצות הברית בשנת 2012. מטרתה להגביר את תפיסת המוכנות והחוסן האישי וכך להפחית חרדה ודיכואן שיכולות להתעורר בעקבות טראומה.<ref name=":2" />
* Psychological First Aid by the National Child Traumatic Stress Network - תוכנית שפותחה בארצות הברית בשנת 2012. מטרתה לסייע למטפלים להפחית את המצוקה של מי שחווה טראומה, לסייע בצרכים מידיים ולקדם תפקוד מסתגל. התכנית מיועדת למי שחוו אסונות או אירועי טרור.<ref name=":2" />
* Psychological First Aid: Guide for Field Workers - תוכנית שפותחה בשווייץ בשנת 2001 על-ידי ארגון הבריאות העולמי. מטרתה להעניק תמיכה וסיוע הומאני ומעשי.<ref name=":2" />
* Psychological First Aid for Children - תוכנית שפותחה בשנת 2006 בארצות הברית שמיועדת למורים ולאנשי צוות נוספים בבתי ספר. מטרתה לסייע לילדים החווים טראומה בזמן אמת.<ref name=":2" />

== תוכניות ישראליות ==
=== מודל מעש"ה ===
במסגרת עזרה ראשונה נפשית, יש להפגין מחויבות כלפי הנפגעים לכך שהם לא לבד. בתמונה, אם ובנה במעברה באזור ירושלים, 1950.
במשרד הבריאות אימצו את מודל מעש"ה<ref name=":26"></ref><ref></ref><ref></ref> להגשת עזרה ראשונה נפשית למי שעברו טראומה נפשית:

# מיקוד קשב והבעת מחויבות לנפגעים - יש למקד את הנפגעים כך שלא ירגישו לבד. כדאי לומר אמירה מחייבת כמו "את לא לבד, אני כאן איתך."
# עידוד לפעולות יעילות - במקום לנסות להרגיע את הנפגעים, יש לדרבן אותם לפעול כדי לסייע לעצמם ולאחרים. בדרך זו הם הופכים מקורבנות למסייעים. מומלץ לעודד אותם לבצע פעולות יעילות ופשוטות. אחד ממאפייני הדחק הוא חוסר אונים, כאשר נותנים לאנשים שחוו טראומה לבצע פעולות פשוטות, זה מקטין את חוסר האונים שלהם ובכך מפחית את הדחק. רצוי שהמשימות יצרו חוויית הצלחה.
# שאלה של שאלות פשוטות - יש להימנע משאלות על רגשות, מכיוון שאלה עלולות להגביר את המצוקה הרגשית. אפשר לשאול שאלות פשוטות ורציונליות המחייבות מחשבה על ההתמודדות בהווה: "לאן תרצו להגיע?" "האם תרצו לבצע פעילות כזו או אחרת?"
# הבנייה של רצף האירועים - על מנת להפחית את תחושת הבלבול, מומלץ לתאר בקצרה את רצף האירועים שהתרחש כדי ליצור סדר ולהדגיש שהאירוע המאיים הסתיים.

משרד הבריאות בשיתוף המכללה האקדמית תל־חי המחישו את המודל בסרטון הסבר.<ref></ref>
נפגעי חרדה מטלות פשוטות כמו לסחוב פצוע. הפעולות מפחיתות את תחושת חוסר האונים, וכך מקטינות את הסיכון לפתח פוסט־טראומה.]]

== יעילות ==

למרות השימוש הנרחב בעזרה ראשונה פסיכולוגית, העדויות ביחס לאפקטיביות שלה אינן רבות. קהילות של עזרה נפשית משתמשים בשיטות הללו מתוך הנחה שהן אפקטיביות, אך להנחה זו אין די ביסוס.<ref name=":0" /> בשנת 2023 נערכה סקירה של 12 מחקרים בנושא. הסקירה הראתה שייתכן שעזרה ראשונה פסיכולוגית משפרת את הבריאות הנפשית והרווחה הנפשית של מי שנחשפו לטראומה, אבל אין מספיק מחקרים איכותיים כדי להצביע על כך.<ref name=":0" />

סקירה נרחבת יותר משנת 2024 הגיעה למסקנה שיש תוצאות מבטיחות לעזרה ראשונה פסיכולוגית. נמצא אפקט להפחתת חרדה, ושיפור איכות החיים. עם זאת, ניסויים עם הקצאה רנדומלית הראו אפקט קטן בלבד על התפתחות של דיכאון או הפרעת דחק פוסט טראומטית.<ref name=":1" />

== ראו גם ==
* נפגע חרדה
* הפרעת דחק חריפה

== קישורים חיצוניים ==

*[https://www.oref.org.il/12550-21203-he/pakar.aspx תמיכה נפשית – מוקדי סיוע], באתר פיקוד העורף
*[https://www.tipulpsychology.co.il/conditions/ptsd/maaseh-model.html מודל מעש"ה | התערבות פסיכולוגית מובנית אחרי טראומה], באתר טיפולנט

== הערות שוליים ==

קטגוריה:עזרה ראשונה
קטגוריה:פסיכותרפיה